**Lambeth** (izgovor: [Lambet]) službeno engleski *London Borough of Lambeth* , je jedan od 14 borougha *Unutrašnjeg Londona* (Inner London) metropolitanske grofovije Greater London u kom živi 324,431 stanovnika.

Geografske karakteristike
-------------------------

Lambeth se prostire južno od Temze, a nekad je pripadao historijskoj Grofoviji Surrey.

U okviru njegovih granica leže kvartovi (od sjevera prema jugu); Lambeth, Vauxhall, Kennington, South Lambeth, Stockwell i Brixton i dobar dio Claphama, Balhama, Streathama i Norwooda.

Historija
---------

Borough Lambeth osnovan je 1965. spajanjem dotadašnjeg metropolitanskog borougha Lambeth sa dijelom dotadašnjeg Distrikta Wandsworth.

Naselja na tom području datiraju iz rimskih vremena ili ranije, na što ukazuju i njihovi toponimi, koji su derivati drevnih imena.
U Domesday Booku 1086. zabilježena su imena *Brixiestan* (današnji Brixton) i *Chenintune* (Kennington).

Sam Lambeth je prvi put dokumentiran kao - *Lamhytha* 1088. što je možda značilo pristanište za iskrcavanje janjadi. Imena parohija i crkava pojavljuju se tek u zapisima iz 16. vijeka.

Sve do 18. vijeka taj kraj je bio rijetko naseljen, a većina njegovih stanovnika živjela je i radila duž Temze, koja je tad bila barijera, jer se na lijevu obalu gdje je centar moglo preći jedino brodom. To stanje potrajalo je sve do 1750. kada je podignut Westminsterski most. Zbog blizine londonskog centra i rijeke koja se koristila za transport, sjeverni dio Lambetha postao je važan manufakturni centar tokom 18. vijeka, u kom se proizvodilo staklo i keramika. Nekadašnji javni parkovi kod Vauxhalla, popularni krajem 17. vijeka - 1859. pretvoreni su u građevinsko zemljište rastućeg Londona.

Za Drugog svjetskog rata industrijski pojas uz rijeku je teško bombardiran, kao i dio kod željezničke stanice Waterloo sa uredskim zgradama i vijećnicom.

Današnji Lambeth je uglavnom stambena zona, odmah preko puta Westminstera i Palače parlamenta.

Etničke manjine čine 1 / 3 stanovništva borougha, najviše doseljenika ima iz Afrike, Južne Azije i Kariba.

Znamenitosti
------------

Duž Temze proteže kompleks zgrada kulturnog centra Southbank, u kojem su; Royal Festival Hall, Queen Elizabeth Hall, Royal National Theatre, National Film Theatre i Galerija Hayward. 

Velike atrakcije Lambetha su Imperial War Museum (1920.), Londonski akvarij (1997.) i panoramski vrtuljak London Eye, visok 135 metara. Manje poznati muzeji su Muzej vrtlarstva iz 1977. i Florence Nightingale.

Palača Lambeth, je službena londonska rezidencija Nadbiskupa od Canterburyja.

Najveći javni parkovi su Clapham, Tooting Bec i Streatham.

Pobratimski gradovi
-------------------

* Francuska Vincennes, Francuska
* Nikaragva Bluefields, Nikaragva
* Sjedinjene Američke Države Brooklyn, Sjedinjene Američke Države
* Japan Shinjuku, Tokijo, Japan
* Jamajka Spanish Town, Jamajka

Izvori
------

1. 1 2 3 4  „United Kingdom: Greater London" (engleski). City population. Pristupljeno 25. 01. 2017.
2. 1 2 3 4 5 6 7 8 9 10 11 12 13  „*Lambeth*" (engleski). Encyclopædia Britannica. Pristupljeno 25. 01. 2017.

Vanjske veze
------------

***Lambeth*** na Wikimedijinoj ostavi

* London Borough of Lambeth (`en`)

| * p
* r
* u
Okruzi Greater Londona |
| --- |
| 
Barking and Dagenham  •
Barnet  •
Bexley  •
Brent  •
Bromley  •
Camden  •
City of Westminster  •
Croydon  •
Ealing  •
Enfield  •
Greenwich  •
Hackney  •
Hammersmith and Fulham  •
Haringey  •
Harrow  •
Havering  •
Hillingdon  •
Hounslow  •
Islington  •
Kensington and Chelsea  •
Kingston upon Thames  •
Lambeth  •
Lewisham  •
City of London  •
Merton  •
Newham  •
Redbridge  •
Richmond upon Thames  •
Southwark  •
Sutton  •
Tower Hamlets  •
Waltham Forest  •
Wandsworth
 |